./data/phi1017/phi013/phi1017.phi013.perseus-lat2.xml
Seneca
Beneficium est donata possessio, cuius fertilitas   laxare possit annonam, beneficium est unus  in fame panis ; beneficium   est donare regiones, per quas magna flumina et navigabilia decurrant, beneficium est   arentibus siti et vix spiritum per siccas fauces ducentibus monstrare fontem  Quis inter se   ista comparabit ? Quis expendet ? Difficilis est sententia, quae non rem, sed vim rei   quaerit ; eadem licet sint, aliter data non idem pendent